stanford-oval/wikipedia huggingface dataset:
มหาโมคคัลลานโพชฌังคสุตตปาฐะ
ที่มา

มหาโมคคัลลานโพชฌังคสุตตปาฐะ นำมาจากพระสูตรในพระสุตตันตปิฎก สังยุตตนิกาย มหาวารวรรค ชื่อพระสูตรว่า คิลานสูตร (ที่ 2) ว่าด้วย "พระมหาโมคคัลลานะหายอาพาธด้วยโพชฌงค์ 7"  บ้างก็เรียกว่า "ทุติยคิลานสูตร" หรือ "ทุติยคิลานสุตฺตํ" หมายถึงคิลานสูตรที่ 2 ใน สังยุตตนิกาย มหาวารวรรค (เนื่องจากคิลานสูตรปรากฏอยู่หลายพระสูตรต่างที่มาและเหตุการณ์)  สมเด็จพระสัมมาสัมพุทธเจ้าตรัสพระสูตรนี้ที่ณ ภูเขาคิชฌกูฏ ที่พำนักของพระมหาโมคคัลลานะ โดยในยามสายัณวันหนึ่งสมเด็จพระสัมมาสัมพุทธเจ้าได้เสด็จจากวัดเวฬุวันมหาวิหาร กลันทกนิวาปสถาน ใกล้กรุงราชคฤห์ ไปเยี่ยมพระมหาโมคคัลลานะ เมื่อพระองค์ทรงทราบว่า พระอัครสาวกเบื้องซ้ายล้มป่วยลง ซึ่งในอรรถกถาอธิบายว่าเป็น "ความป่วยไข้ที่เกิดแต่ความเย็นอ่อน ๆ ซึ่งเกิดขึ้นด้วยการถูกต้องกับลมจากต้นไม้มีดอกเป็นพิษที่บ้านแล้ว ที่เชิงแห่งภูเขา พึงทราบว่าเป็นอาพาธของชนแม้ทั้ง 3 เหล่านี้"  ที่ว่า "เป็นอาพาธของชนแม้ทั้ง 3 เหล่านี้" หมายถึงอาการดังกล่าวเป็นอาการล้มป่วยของพระมหาโมคคัลลานะ พระมหากัสสปะ และพระมหาจุนทะ อันเป็นที่มาของปาฐกว่าด้วยโพชฌงค์ 7 ทั้ง 3 ปาฐก
บรรณานุกรม

พระไตรปิฎกฉบับฉัฏฐสังคายนา. สุตฺตปิฎก สํยุตฺตนิกาย มหาวคฺคปาฬิ โพชฺฌงฺคสํยุตฺตํ ทุติยคิลานสุตฺตํ
พระไตรปิฎกฉบับมหามกุฏราชวิทยาลัย พระสุตตันตปิฎก สังยุตตนิกาย มหาวารวรรค ทุติยคิลานสูตร เล่ม 5 ภาค 1
สารัตถปกาสินี อรรถกถาสังยุตตนิกาย ในพระไตรปิฎกฉบับมหามกุฏราชวิทยาลัย พระสุตตันตปิฎก สังยุตตนิกาย มหาวารวรรค
ทรงยศ สุขมากอนันต์

| ทรงยศ สุขมากอนันต์ |
| --- | --- |
ทรงยศในงานแถลงข่าวสำหรับละคร เลือดข้นคนจาง ใน พ.ศ. 2561
สารนิเทศภูมิหลัง
เกิด: 20 สิงหาคม พ.ศ. 2516 (51 ปี)
อาชีพ: ผู้กำกับ, นักเขียนบท
ปีที่แสดง: พ.ศ. 2540 - ปัจจุบัน
ผลงานเด่น: แฟนฉัน เด็กหอ   ฮอร์โมนส์ วัยว้าวุ่น  
พระสุรัสวดี: บทภาพยนตร์ยอดเยี่ยม  พ.ศ. 2549 - เด็กหอ 
สุพรรณหงส์: ผู้กำกับยอดเยี่ยม  พ.ศ. 2546 - แฟนฉัน   ลำดับภาพยอดเยี่ยม  พ.ศ. 2549 - เด็กหอ 
ชมรมวิจารณ์บันเทิง: ผู้กำกับยอดเยี่ยม  พ.ศ. 2549 - เด็กหอ  ภาพยนตร์ยอดเยี่ยม  พ.ศ. 2549 - เด็กหอ  บทภาพยนตร์ยอดเยี่ยม  พ.ศ. 2549 - เด็กหอ 
ฐานข้อมูล
IMDb
ThaiFilmDb
ทรงยศ สุขมากอนันต์ (ชื่อเล่น: ย้ง  เกิดวันที่ 20 สิงหาคม พ.ศ. 2516) เป็นผู้กำกับภาพยนตร์ไทย นักเขียนบท อยู่ในกลุ่ม 365 ฟิล์ม มีผลงานภาพยนตร์ที่สำคัญได้แก่ เด็กหอ และ แฟนฉัน รวมถึงมีผลงานซีรีส์ ฮอร์โมนส์ วัยว้าวุ่น นอกจากนี้ยังได้รับฉายาว่า ผู้กำกับโรคจิต เนื่องจากมีลักษณะเด่นคือ การออกแบบการดำเนินเรื่องแบบหักมุม
การศึกษา

ทรงยศจบการศึกษาระดับชั้นมัธยมต้นจาก โรงเรียนอัสสัมชัญศรีราชา และมัธยมปลายจาก โรงเรียนเซนต์คาเบรียล และระดับปริญญาตรีจาก คณะนิเทศศาสตร์ จุฬาลงกรณ์มหาวิทยาลัย สาขาภาพยนตร์และภาพนิ่ง
การทำงาน

หลังเรียนจบทรงยศยังไม่มีงานจึงเตร็ดเตร่ที่คณะ 2 ปี โดยรับจ้างเป็นฟรีแลนซ์ถ่ายภาพ
แรกเริ่มเป็นสคริปต์ไรเตอร์ให้กับรายการสารคดีกระจกหกด้าน ทำอยู่ 3 เดือน ก็ขอลาออก
ภายหลังทรงยศได้ตัดสินใจบินไปที่อเมริกาเพื่อไปเป็นเด็กเสิร์ฟที่ซานฟรานซิสโกอยู่ปีกว่า 
จนวันหนึ่ง มีเพื่อนของทรงยศแนะนำตำแหน่งผู้ช่วย ผู้กำกับโฆษณาของพี่ต่อ (ธนญชัย ศรศรีวิชัย) โปรดักชั่นเฮาส์ที่ฟีโนมีนา
ต่อมาในวันที่ 1 กุมภาพันธ์ พ.ศ. 2566 ทรงยศได้จับมือกับ ปิง-เกรียงไกร วชิรธรรมพร เปิดตัวบริษัท ทาดา เอ็นเทอร์เทนเมนท์เพื่อยกระดับวงการไทยป็อปไปสู่ระดับสากล โดยเตรียมเดบิวต์เกิร์ลกรุ๊ปวงแรกชื่อ MXFRUIT
ผลงาน

ปี พ.ศ. 2540 กำกับภาพยนตร์หนังสั้น เรื่อง วันพักที่รักวุ่น
ปี พ.ศ. 2543 ผู้ช่วยผู้กำกับหนังโฆษณา บริษัท ฟีโนมีนา (โปรดักชั่นฮาส์)
ปี พ.ศ. 2543  -   ผู้กำกับภาพยนตร์สั้น เรื่อง ด. เด็ก ช.ช้าง
ปี พ.ศ. 2546  -   ผู้กำกับภาพยนตร์ เรื่อง แฟนฉัน
ปี พ.ศ. 2548  -  นักแสดงประกอบในเรื่อง เพื่อนสนิท รับบท ย้งพี่เก่า
ปี พ.ศ. 2549  -  ผู้กำกับ ภาพยนตร์เรื่อง เด็กหอ
ปี พ.ศ. 2550  -  ผู้กำกับ มิวสิกวิดีโอเพลง ใกล้ไป ของวง ฟรายเดย์ (Friday)
ปี พ.ศ. 2551  -  ผู้กำกับ ภาพยนตร์สั้น เรื่อง หวานขม บิทเทอร์สวีท บอย ป๊อด เดอะ ชอต ฟิล์ม
ปี พ.ศ. 2551  -   ผู้กำกับ ภาพยนตร์เรื่อง ปิดเทอมใหญ่ หัวใจว้าวุ่น
ปี พ.ศ. 2551  -   ผู้กำกับ ภาพยนตร์สั้นประกอบเพลง ระบำแห่งความตาย และ การเดินทางของหิ่งห้อย ของวงกล้วยไทย
ปี พ.ศ. 2552  - ผู้กำกับร่วม ภาพยนตร์เรื่อง ห้าแพร่ง ตอน Backpacker
ปี พ.ศ. 2552  - ผู้กำกับ สารคดี เบื้องหลังคอนเสิร์ต Last Call For GR007 ของวง Groove Riders
ปี พ.ศ. 2554  - ผู้กำกับ ภาพยนตร์ เรื่อง Top Secret วัยรุ่นพันล้าน
ปี พ.ศ. 2555 - ผู้กำกับ ซีรีส์ เรื่อง เรื่อง วุ่นรักเจ้าชายกาแฟ Coffee Prince Thailand  ,ผู้กำกับสารคดีท่องเที่ยว Hang Over Thailand
ปี พ.ศ. 2556 - ผู้กำกับ มิวสิกวิดีโอเพลง ถ้าเขายังสำคัญ ของ สุพล พัวศิริรักษ์
ปี พ.ศ. 2556 - ผู้กำกับ ซีรีส์ เรื่อง ฮอร์โมนส์ วัยว้าวุ่น
ปี พ.ศ. 2556 - ผู้กำกับ ภาพยนตร์ เรื่อง ภาพยนตร์คอนเสิร์ต BODYSLAM นั่งเล่น
ปี พ.ศ. 2557 - โปรดิวเซอร์ ซีรีส์ เรื่อง ฮอร์โมนส์ วัยว้าวุ่น ฤดูกาลที่ 2 (จีเอ็มเอ็ม 25)
ปี พ.ศ. 2558 - โปรดิวเซอร์ ซีรีส์ เรื่อง Hormones The Final Season (ช่องวัน)
ปี พ.ศ. 2559 - โปรดิวเซอร์และผู้กำกับ ซีรีส์ เรื่อง I Hate You, I Love You (ไลน์ทีวี)
ปี พ.ศ. 2559 - โปรดิวเซอร์ ซีรีส์ เรื่อง โปรเจกต์ เอส เดอะซีรีส์ (จีเอ็มเอ็ม 25)
ปี พ.ศ. 2560 - ผู้กำกับ มิวสิกวิดีโอ เพลง ระเบิดเวลา ของวง Greasy Cafe
ปี พ.ศ. 2561 - โปรดิวเซอร์และผู้กำกับ ละครโทรทัศน์ เรื่อง เลือดข้นคนจาง (ช่องวัน 31)
ปี พ.ศ. 2562 - โปรดิวเซอร์ละครโทรทัศน์ เรื่อง My Ambulance รักฉุดใจนายฉุกเฉิน (ช่องวัน 31)
ปี พ.ศ. 2563 - โปรดิวเซอร์ ซีรีส์ เรื่อง แปลรักฉันด้วยใจเธอ part 1 (I told sunset about you) (ไลน์ทีวี)
ปี พ.ศ. 2564 - โปรดิวเซอร์ ซีรีส์ เรื่อง แปลรักฉันด้วยใจเธอ part 2(I promised you the moon) (ไลน์ทีวี)
กรรมการ

พ.ศ. 2554 รายการ วัยรุ่นปั้นล้าน The Preminm Project ทางช่อง Play Channel
พ.ศ. 2557 รายการ Hormones The Next Gen การค้นหาวัยว้าวุ่นรุ่นใหม่ ทางช่อง GTH On Air และ ช่องวัน 31
พ.ศ. 2564 รายการ เดอะสตาร์ ไอดอล ทางช่องวัน 31 ร่วมกับ ศรัณย์รัชต์ ดีน, ณพสิน แสงสุวรรณ, ธนนท์ จำเริญ
พ.ศ. 2566 รายการ เจ็ดแปดเก้าเซอร์ไววัล ทางช่องวัน 31 ร่วมกับ ทัชระ ล่องประเสริฐ, อภิสราฐ์ เพชรเรืองรอง, สุรัชต์ อิทธิพรชัย, อัจฉริยา ดุลยไพบูลย์ และ ประทีป สิริอิสสระนันท์
พ.ศ. 2567 รายการ บัสซิ่ง ไทยแลนด์ ทางช่องวัน 31
รางวัล > ภาพยนตร์เรื่อง แฟนฉัน

รางวัลภาพยนตร์แห่งชาติ สุพรรณหงส์ ครั้งที่ 13 ประจำปี พ.ศ. 2546
ผู้กำกับการแสดงยอดเยี่ยม (นิธิวัฒน์ ธราธร, ทรงยศ สุขมากอนันต์, คมกฤษ ตรีวิมล, วิทยา ทองอยู่ยง, วิชชา โกจิ๋ว และ อดิสรณ์ ตรีสิริเกษม)
สตาร์ เอ็นเตอร์เทนเมนท์ อวอร์ด ประจำปี พ.ศ. 2546
กำกับภาพยอดเยี่ยม (ทรงยศ สุขมากอนันต์)
บทภาพยนตร์ยอดเยี่ยม (นิธิวัฒน์ ธราธร, ทรงยศ สุขมากอนันต์, คมกฤษ ตรีวิมล, วิทยา ทองอยู่ยง, อมราพร แผ่นดินทอง, วิชชา โกจิ๋ว และ อดิสรณ์ ตรีสิริเกษม)
ผู้กำกับการแสดงยอดเยี่ยม (นิธิวัฒน์ ธราธร, ทรงยศ สุขมากอนันต์, คมกฤษ ตรีวิมล, วิทยา ทองอยู่ยง, วิชชา โกจิ๋ว และ อดิสรณ์ ตรีสิริเกษม)
ภาพยนตร์ยอดเยี่ยม
รางวัล > ภาพยนตร์เรื่อง เด็กหอ

รางวัลพระราชทานพระสุรัสวดี ครั้งที่ 28 ประจำปี พ.ศ. 2549
บทภาพยนตร์ยอดเยี่ยม (ชลลดา เตียวสุวรรณ, วรรณฤดี พงษ์สิทธิศักดิ์, ทรงยศ สุขมากอนันต์)
รางวัลภาพยนตร์ไทย ชมรมวิจารณ์บันเทิง ครั้งที่ 15 ประจำปี พ.ศ. 2549
ภาพยนตร์ยอดเยี่ยม (เด็กหอ)
ผู้กำกับภาพยนตร์ยอดเยี่ยม (ทรงยศ สุขมากอนันต์)
บทภาพยนตร์ยอดเยี่ยม (ชลลดา เตียวสุวรรณ, วรรณฤดี พงษ์สิทธิศักดิ์, ทรงยศ สุขมากอนันต์)
รางวัลสตาร์ เอ็นเตอร์เทนเม้นท์ อวอร์ดส์ ครั้งที่ 5 ประจำปี พ.ศ. 2549
ผู้กำกับภาพยนตร์ยอดเยี่ยม (ทรงยศ สุขมากอนันต์)
บทภาพยนตร์ยอดเยี่ยม (ชลลดา เตียวสุวรรณ, วรรณฤดี พงษ์สิทธิศักดิ์, ทรงยศ สุขมากอนันต์)
เทศกาลภาพยนตร์ฟาทจ์แห่งอิหร่าน (Fajr Film Festival Iran) ครั้งที่ 25 ระหว่างวันที่ 1-11 กุมภาพันธ์ ค.ศ. 2007
ผู้กำกับภาพยนตร์ยอดเยี่ยม (ทรงยศ สุขมากอนันต์) (Crystal Simorgh for Best Director สาขา Competition of Spiritual Cinema (Seeking the Truth))
‎เทศกาลภาพยนตร์นานาชาติเบอร์ลิน ครั้งที่ 57 เยอรมนี (Berlin International Film Festival) พ.ศ. 2550
ภาพยนตร์ยอดเยี่ยม (ทรงยศ สุขมากอนันต์) - รางวัลหมีแก้ว (Crystal Bear) สาย Generation Kplus - ตัดสินโดยกรรมการเด็ก  11 คน
ภาพยนตร์ยอดเยี่ยม รองอันดับ 1 (ทรงยศ สุขมากอนันต์) - รางวัล Special Mention of Deutsches Kinderhilfswerk (องค์การสนับสนุนเด็กเยอรมัน) สาย Generation Kplus ตัดสินโดยกรรมการผู้ใหญ่ 7 คน จากนานาชาติ
อื่นๆ

ทรงยศ ก่อนหน้านั้นในช่วงที่จะมาเป็นผู้กำกับภาพยนตร์ เคยเป็นคนเขียนสคริปต์รายการสารคดีในช่วงเวลาสั้นๆ 3 เดือน
และเคยไปใช้ชีวิตเป็นเด็กเสิร์ฟที่ร้านอาหารไทยในซานฟรานซิสโก พร้อมกับ วิชชา (เดียว) หนึ่งในผู้กำกับ “แฟนฉัน”  เพราะได้แรงบันดาลใจจากจากละครทีวีในบทบาทของตัวเอกเป็นเด็กเสิร์ฟ
แหล่งข้อมูลอื่น

เว็บไซต์ส่วนตัว ของ ทรงยศ สุขมากอนันต์ เก็บถาวร 2006-11-27 ที่ เวย์แบ็กแมชชีน
ประวัติส่วนตัว ทรงยศ จาก เว็บไซต์ส่วนตัว[ลิงก์เสีย]
ชีวประวัติ ทรงยศ สุขมากอนันต์ ที่ ฐานข้อมูลภาพยนตร์ไทย
ประวัติส่วนตัว ทรงยศ เก็บถาวร 2005-05-07 ที่ เวย์แบ็กแมชชีน จาก เว็บไซต์ ภาพยนตร์ แฟนฉัน เก็บถาวร 2006-12-11 ที่ เวย์แบ็กแมชชีน โดย ภาพยนตร์ดอตคอม เก็บถาวร 2006-11-09 ที่ เวย์แบ็กแมชชีน
เว็บไซต์อย่างเป็นทางการ ภาพยนตร์ แฟนฉัน เก็บถาวร 2006-10-13 ที่ เวย์แบ็กแมชชีน
เว็บไซต์อย่างเป็นทางการ ภาพยนตร์ เด็กหอ
เว็บไซต์ ภาพยนตร์ เด็กหอ จาก เว็บไซต์ส่วนตัว ทรงยศ เก็บถาวร 2007-01-11 ที่ เวย์แบ็กแมชชีน
เว็บไซต์ ภาพยนตร์ เด็กหอ เก็บถาวร 2006-10-14 ที่ เวย์แบ็กแมชชีน โดย จีเมมเบอร์ เก็บถาวร 2006-12-05 ที่ เวย์แบ็กแมชชีน
อินสตาแกรมส่วนตัวของทรงยศ
| ด ค กรางวัลภาพยนตร์แห่งชาติ สุพรรณหงส์ สาขาผู้กำกับภาพยนตร์ยอดเยี่ยม |
| --- | --- |
2534–2550:  หม่อมเจ้าชาตรีเฉลิม ยุคล (2534)  บัณฑิต ฤทธิ์ถกล (2535)  ชูชัย องอาจชัย (2536)  บัณฑิต ฤทธิ์ถกล (2537)  ราเชนทร์ ลิ้มตระกูล (2538)  หม่อมเจ้าชาตรีเฉลิม ยุคล (2539)  นนทรีย์ นิมิบุตร (2540)  ภิญโญ รู้ธรรม (2541)  นนทรีย์ นิมิบุตร (2542)  กิตติกร เลียวศิริกุล (2544)  จิระ มะลิกุล (2545)  คมกฤษ ตรีวิมล, ทรงยศ สุขมากอนันต์, นิธิวัฒน์ ธราธร, วิชชา โกจิ๋ว, วิทยา ทองอยู่ยง และ อดิสรณ์ ตรีสิริเกษม (2546)  อิทธิสุนทร วิชัยลักษณ์ (2547)  จิระ มะลิกุล (2548)  เฉลิม วงค์พิมพ์ (2549)  ชูเกียรติ ศักดิ์วีระกุล (2550) 
2551–2575:  อาทิตย์ อัสสรัตน์ (2551)  ก้องเกียรติ โขมศิริ (2552)  อุรุพงศ์ รักษาสัตย์ (2553)  เป็นเอก รัตนเรือง (2554)  ชูเกียรติ ศักดิ์วีระกุล (2555)  คงเดช จาตุรันต์รัศมี (2556)  ลี ชาตะเมธีกุล (2557)  นวพล ธำรงรัตนฤทธิ์ (2558)  อโนชา สุวิชากรพงศ์ (2559)  นัฐวุฒิ พูนพิริยะ (2560)  อนุชา บุญยวรรธนะ (2561)  (2562) โควิด-19  คงเดช จาตุรันต์รัศมี (2563)  บรรจง ปิสัญธนะกูล (2564)  หม่อมหลวงพันธุ์เทวนพ เทวกุล (2565)  ธิติ ศรีนวล (2566) 
| ด ค ก365 ฟิล์ม |
| --- | --- |
คมกฤษ ตรีวิมล • ทรงยศ สุขมากอนันต์ • นิธิวัฒน์ ธราธร • วิชชพัชร์ โกจิ๋ว • วิทยา ทองอยู่ยง • อดิสรณ์ ตรีสิริเกษม
ภาพยนตร์:  แฟนฉัน (2546)  เพื่อนสนิท (2548)  เด็กหอ (2549)  Seasons Change (2549)  หมากเตะรีเทิร์นส (2549)  เก๋า..เก๋า (2549)  สายลับจับบ้านเล็ก (2550)  ปิดเทอมใหญ่ หัวใจว้าวุ่น (2551)  หนีตามกาลิเลโอ (2552)  ห้าแพร่ง (2552)  รถไฟฟ้า มาหานะเธอ (2552)  บ้านฉัน..ตลกไว้ก่อน (พ่อสอนไว้) (2553)  Top Secret วัยรุ่นพันล้าน (2554)  รัก 7 ปี ดี 7 หน (2555)  คิดถึงวิทยา (2557) 
ละคร:  ฮอร์โมนส์ วัยว้าวุ่น (ฤดูกาลที่ 1 • 2 • 3) (2556)  จีทีเอช ไซด์ สตอร์รี่ (2556)  STAY ซากะ..ฉันจะคิดถึงเธอ (2558)  น้ำตากามเทพ (2558) 
ดูเพิ่ม:  คณะนิเทศศาสตร์ จุฬาลงกรณ์มหาวิทยาลัย  จีเอ็มเอ็ม ไท หับ
เอ็กซ์ฟอร์ม

| IXFORM |
| --- | --- |
ที่เกิด: ประเทศจีน
แนวเพลง: ซีป๊อป แมนโดป๊อป
ช่วงปี: ค.ศ. 2021–2022
ค่ายเพลง: ADQC อ้ายฉีอี้
อดีตสมาชิก:  หลัว อี้โจว  ถัง จิ่วโจว  เหลียน ไหว่เว่ย  หลิว กวนโย่ว  เติ้ง เสี่ยวซี  ซุน อิ๋งหาว  หลิว จวิ้น  ต้วน ซิงซิง  ซุน อี้หัง 
เอ็กซ์ฟอร์ม (อังกฤษ: IXFORM; ออกเสียงว่า "X Form") เป็นบอยกรุ๊ปชั่วคราวจากประเทศจีนที่ก่อตั้งขึ้นผ่านรายการแข่งขันค้นหาศิลปิน Youth With You 3 ทางอ้ายฉีอี้ในปี ค.ศ. 2021 วงนี้ประกอบด้วยสมาชิก 9 คน ได้แก่ หลัว อี้โจว, ถัง จิ่วโจว, เหลียน ไหว่เว่ย, หลิว กวนโย่ว, เติ้ง เสี่ยวซี, ซุน อิ๋งหาว, หลิว จวิ้น, ต้วน ซิงซิง และซุน อี้หัง วงนี้ก่อตั้งขึ้นเมื่อวันที่ 29 กรกฎาคม ค.ศ. 2021 และเปิดตัวด้วยอีพีแรกชื่อ Coming เมื่อวันที่ 5 พฤศจิกายน ค.ศ. 2021 ก่อนที่จะยุบวงในวันที่ 8 พฤศจิกายน ค.ศ. 2022
สมาชิก

หลัว อี้โจว (罗一舟) เซ็นเตอร์
ถัง จิ่วโจว (唐九洲)
เหลียน ไหว่เว่ย (连淮伟)
หลิว กวนโย่ว (劉冠佑)
เติ้ง เสี่ยวซี (鄧孝慈)
ซุน อิ๋งหาว (孙滢皓)
หลิว จวิ้น (刘隽)
ต้วน ซิงซิง (段星星)
ซุน อี้หัง (孙亦航)
ผลงานเพลง

| ชื่อ | รายละเอียด | อันดับชาร์ตสูงสุด | ยอดขาย |
| --- | --- | --- | --- |
| Coming (将至) |  วางจำหน่าย: 5 พฤศจิกายน ค.ศ. 2021  ค่ายเพลง: ADQC, อ้ายฉีอี้  รูปแบบ: ดาวน์โหลดดิจิทัล, สตรีมมิ่ง รายชื่อเพลง So Hot  BET | — | — |
ผลงานเพลง > ซิงเกิล

| ชื่อ | ปี | อัลบั้ม |
| --- | --- | --- |
| "Bet" | ค.ศ. 2021 | 将至 |
| "Thin Line" | ค.ศ. 2022 | Thin Line |
| "With You" | ค.ศ. 2022 | ซิงเกิลนอกอัลบั้ม |
แหล่งข้อมูลอื่น

เอ็กซ์ฟอร์ม ที่ซินล่างเวย์ปั๋ว (ในภาษาจีน)
โคเรียนมิวสิกอะวอดส์

| โคเรียนมิวสิกอะวอดส์ |
| --- | --- |
ปัจจุบัน: โคเรียนมิวสิกอะวอดส์ ครั้งที่ 20
รางวัลสำหรับ: ความเป็นเลิศด้านดนตรี
สนับสนุนโดย: Ministry of Culture, Sports and Tourism   Korea Creative Content Agency
ประเทศ: เกาหลีใต้
รางวัลแรก: 17 มีนาคม  2004; 20 ปีก่อน (2004-03-17)
เว็บไซต์: เว็บไซต์ทางการ
| --- | --- |
โคเรียนมิวสิกอะวอดส์
ฮันกึล: 한국대중음악상
ฮันจา: 韓國大眾音樂賞
อาร์อาร์: Han-guk Daejung Eumaksang 
เอ็มอาร์: Han'guk Taejung Ŭmaksang 
โคเรียนมิวสิกอะวอดส์ (อังกฤษ: Korean Music Awards; เกาหลี: 한국대중음악상; แปล Korean Popular Music Awards) เป็นงานประกาศรางวัลเพลงประจำปีของเกาหลีใต้ที่ยกย่องทั้งศิลปินกระแสหลักและศิลปินใต้ดินจากหลากหลายแนวเพลง ซึ่งแตกต่างจากงานประกาศรางวัลเพลงสำคัญอื่น ๆ ของเกาหลีใต้ ซึ่งส่วนใหญ่ใช้ยอดขายในการตัดสินผู้ชนะ โคเรียนมิวสิกอะวอดส์จะแจกจ่ายรางวัลตามคำแนะนำของคณะกรรมการ ซึ่งประกอบด้วยนักวิจารณ์เพลง ผู้ผลิตรายการวิทยุ นักวิชาการ และผู้เชี่ยวชาญอื่น ๆ ในอุตสาหกรรม พิธีมอบรางวัลครั้งแรกจัดขึ้นในปี ค.ศ. 2004 และถือเป็นหนึ่งในรางวัลทางดนตรีอันทรงเกียรติที่สุดในประเทศ
Kiha & The Faces เป็นศิลปินเพียงศิลปินเดียวที่ชนะรางวัลใหญ่ทั้งสามรางวัล (นักดนตรี อัลบั้ม และเพลงแห่งปี) และยังได้รับรางวัลมากที่สุดในประวัติศาสตร์ของ KMA ด้วยรางวัลทั้งหมด 7 รางวัลร่วมกับบีทีเอส
บีทีเอส เจ้าของรางวัล 7 รางวัล และสร้างประวัติศาสตร์ในปี 2019 ด้วยการเป็นศิลปินแรกที่คว้ารางวัลนักดนตรีแห่งปีสองปีซ้อน
พิธี

| ครั้งที่ | ปี | วันที่ | อ้างอิง |
| --- | --- | --- | --- |
| 1 | 2004 | 17 มีนาคม |  |
| 2 | 2005 | 22 มีนาคม |  |
| 3 | 2006 | 14 มีนาคม |  |
| 4 | 2007 | 6 มีนาคม |  |
| 5 | 2008 | 5 มีนาคม |  |
| 6 | 2009 | 26 กุมภาพันธ์ |  |
| 7 | 2010 | 30 มีนาคม |  |
| 8 | 2011 | 23 กุมภาพันธ์ |  |
| 9 | 2012 | 29 กุมภาพันธ์ |  |
| 10 | 2013 | 28 กุมภาพันธ์ |  |
| 11 | 2014 | 28 กุมภาพันธ์ |  |
| 12 | 2015 | 26 กุมภาพันธ์ |  |
| 13 | 2016 | 29 กุมภาพันธ์ |  |
| 14 | 2017 | 28 กุมภาพันธ์ |  |
| 15 | 2018 | 28 กุมภาพันธ์ |  |
| 16 | 2019 | 26 กุมภาพันธ์ |  |
| 17 | 2020 | 27 กุมภาพันธ์ |  |
| 18 | 2021 | 28 กุมภาพันธ์ |  |
| 19 | 2022 | 1 มีนาคม |  |
| 20 | 2023 | 5 มีนาคม |  |
ประเภท

ปัจจุบันมีประมาณ 20 ประเภท ได้แก่ นักดนตรีแห่งปี, อัลบั้มแห่งปี, เพลงแห่งปี, ศิลปินหน้าใหม่แห่งปี และรางวัลประเภทเพลงป็อป, ร็อก, มอเดิร์นร็อก, เมทัล & ฮาร์ดคอร์, โฟล์ก, อิเล็กทรอนิกส์แดนซ์, ฮิปฮอป, อาร์แอนด์บี & โซล และแจ๊ส & ดนตรีครอสโอเวอร์
นักดนตรีแห่งปี (รางวัลใหญ่)

| ปี | ผู้ชนะ | ผู้ชนะ | ผู้ชนะ |
| --- | --- | --- | --- |
| 2023 | 250 | — | — |
| 2022 | บีทีเอส | — | — |
| 2021 | Leenalchi | — | — |
| 2020 | Kim Oki | — | — |
| 2019 | บีทีเอส | — | — |
| 2018 | บีทีเอส | — | — |
| 2017 | เจย์ พาร์ก | — | — |
| 2016 | Deepflow | — | — |
| 2015 | Lee Seung-hwan | — | — |
| 2014 | Sunwoo Jung-a | — | — |
| 2013 | ไซ | — | — |
| 2012 | Kiha & The Faces | — | — |
| 2011 | Galaxy Express | — | — |
| 2010 | Seoul Electric Band | — | — |
| 2009 | Toy | — | — |
| 2008 | Yi Sung-yol | — | — |
| 2007 | Lee Ji-hyung | Park Seon-joo | No Brain |
| 2006 | Cho Kyu-chan | Lee Tzsche | W |
| 2005 | Lee Seung-chul | Lee So-ra | Clazziquai Project |
| 2004 | Wheesung | Lee Tzsche | Big Mama |
หมายเหตุ: รางวัลนักดนตรีแห่งปีแบ่งออกเป็นรางวัลชาย หญิง และกลุ่มตั้งแต่ปี 2004 ถึง 2007
อัลบั้มแห่งปี (รางวัลใหญ่)

| ปี | ผู้ชนะ | อัลบั้ม |
| --- | --- | --- |
| 2023 | 250 | PPONG |
| 2022 | Lang Lee | There is a Wolf |
| 2021 | Jeongmilla | CheongPa Sonata |
| 2020 | แพ็ก เย-ริน | Our Love Is Great |
| 2019 | Jang Pil-Soon | Soony Eight:소길花 |
| 2018 | Kang Tae-gu | bleu |
| 2017 | Jo Dong-jin | As A Tree |
| 2016 | E Sens | The Anecdote |
| 2015 | Loro's |  W.A.N.D.Y |
| 2014 | Yoon Young-bae | Dangerous World  |
| 2013 | 3rd Line Butterfly | Dreamtalk |
2012: Kiha & The Faces
| 2011 | Garion | Garion 2 |
| 2010 | Seoul Electric Band | Life Is Strange |
| 2009 | Sister's Barbershop | Most Ordinary Existence |
| 2008 | Lee Juck | Songs Made of Wood |
| 2007 | Swallow | Aresco |
2006: Second Moon
| 2005 | My Aunt Mary | Just Pop |
| 2004 | The The | The The Band |
เพลงแห่งปี (รางวัลใหญ่)

| ปี | ผู้ชนะ | เพลง |
| --- | --- | --- |
| 2023 | ยุนฮา | "Event Horizon" |
| 2022 | เอสปา | "Next Level" |
| 2021 | บีทีเอส | "Dynamite" |
| 2020 | Jannabi | "For Lovers Who Hesitate" |
| 2019 | บีทีเอส | "Fake Love" |
| 2018 | Hyukoh | "Tomboy" |
| 2017 | บลปัลกันโฟร์ | "Galaxy" |
| 2016 | บิกแบง | "Bae Bae" |
| 2015 | โซยู & จองกิโก | "Some" |
| 2014 | Cho Yong-pil | "Bounce" |
| 2013 | ไซ | "Gangnam Style" |
| 2012 | ไอยู | "Good Day" |
| 2011 | Hot Potato | "Confession" |
| 2010 | เกิลส์เจเนอเรชัน | "Gee" |
| 2009 | Kiha & The Faces | "Cheap Coffee" |
| 2008 | Lee Juck | "It's Fortunate" |
| 2007 | Lee Han-chul | "Superstar" |
| 2006 | Yoon Do-hyun | "It Must Have Been Love" |
| 2005 | Cho PD | "Friend" |
| 2004 | Loveholics | "Loveholic" |
ศิลปินหน้าใหม่แห่งปี

| ปี | ผู้ชนะ |
| --- | --- |
2024: คิสออฟไลฟ์
2023: นิวจีนส์
2022: เอสปา
2021: Meaningful Stone
2020: Sogumm
2019: Airy
2018: Se So Neon
2017: Silica Gel
2016: Hyukoh
2015: Kim Sa-wol x Kim Hae-won
2014: Rock 'n Roll Radio
2013: 404
2012: Bye Bye Bad Man
2011: Gate Flowers
2010: Guckkasten, Apollo 18
2009: Loro's
2008: ยุนฮา
2007: The Mustangs เดอะมัสแตงส์
2006: Second Moon, Sogyumo Acacia Band
2005: MOT
2004: Jung Jae-il
บันทึก > ได้รับรางวัลมากที่สุด

รวมถึงรางวัลการแข่งขัน รางวัลยอดนิยม และรางวัลพิเศษ
| รางวัล | ศิลปิน |
| --- | --- |
7: บีทีเอส
7: Kiha & The Faces
6: ไอยู
5: Kim Sa-wol
5: Na Yoon-sun
5: Hyukoh
4: แพ็ก เย-ริน
4: Garion
4: Jambinai
4: เจย์ พาร์ก
4: Lee Juck
4: Second Moon
4: Seoul Electric Band
บันทึก > ได้รับรางวัลใหญ่มากที่สุด

นักดนตรีแห่งปี อัลบั้มแห่งปี และเพลงแห่งปี
| รางวัล | ศิลปิน |
| --- | --- |
5: บีทีเอส
3: Kiha & The Faces
2: Lee Juck
2: Lee Tzche
2: ไซ
2: Seoul Electric Band
อ้างอิงทั่วไป

ผู้ชนะปี 2021: Ham, Nayan (2021-02-28). "". Sports Dong-A. (in Korean). Retrieved 2021-02-28
ผู้ชนะปี 2019: Kim, Su-jeong (2019-02-27). "BTS, 한국대중음악상 '올해의 음악인' 수상… "상 의미 잘 안다". No Cut News. (in Korean). Retrieved 2018-02-27
ผู้ชนะปี 2018: Jang Jin-ri (2018-02-28). "'대중음악상' 방탄소년단, 올해의 음악인…혁오·강태구 '3관왕'". Osen. (in Korean). Retrieved 2018-02-28.
ผู้ชนะปี 2017: Park, Su-jeong (2017-02-28). "'한국대중음악상' 박재범·볼빨간·조동진, 올해를 빛낸 음악인(종합)". The Korea Herald (in Korean). Retrieved 2018-02-25.
ผู้ชนะปี 2016: Jeong Yu-jin (2016-02-29). "빅뱅3관왕·이센스2관왕·혁오2관왕(종합) [13th 한국대중음악상]". Osen (in Korean). Retrieved 2018-02-25.
ผู้ชนะปี 2015: Kwon, Seok-jeong (2015-02-27). "10현장, 한국대중음악상이 증명한 것들". Ten Asia (in Korean). Retrieved 2018-02-25.
ผู้ชนะปี 2014: Yang Eun-ha (2014-02-28). "윤영배, 제11회 한국대중음악상 음반상 3관왕(종합)". News1 Korea (in Korean). Retrieved 2018-02-25.
ผู้ชนะปี 2013: Seo Jeong-min (2013-02-28). "버터플라이·싸이 ‘화려한 귀환’…인디·비주류 음악 대중속으로". The Hankyoreh (in Korean). Retrieved 2018-02-25.
ผู้ชนะปี 2012: Seo Jeong-min (2012-02-29). "장기하와 얼굴들 4관왕 ‘뭘 그렇게 놀래?’". The Hankyoreh (in Korean). Retrieved 2018-02-25.
แหล่งข้อมูลอื่น

Korean Music Awards official website (ในภาษาเกาหลี)
| ด ค กรางวัลดนตรีเกาหลีใต้ |
| --- | --- |
หลัก:  เอแพนมิวสิกอะวอดส์  เอเชียอาร์ติสต์อะวอดส์  แกออนชาร์ตมิวสิกอะวอดส์  จีนีมิวสิกอะวอดส์  โกลเดนดิสก์อะวอดส์  โคเรียนมิวสิกอะวอดส์  โคเรียนป็อปปูลาร์คัลเจอร์แอนด์อาตส์อะวอดส์  มามาอะวอดส์  เมลอนมิวสิกอะวอดส์  โซลมิวสิกอะวอดส์  โซรีบาดาเบสต์เคมิวสิกอะวอดส์  เดอะแฟกต์มิวสิกอะวอดส์ 
เฉพาะแนวเพลง:  โคเรียนฮิปฮอปอะวอดส์ 
อดีต:  เอเชียซองเฟสติวัล  Cyworld Digital Music Awards  เทศกาลเพลงเคบีเอส  เอ็มบีซีกาโยแดเจจ็อน  Mnet 20's Choice Awards  เอสบีเอสกาโยแดจ็อน
ธัมมปทัฏฐกถา

ธัมมปทัฏฐกถา (บาลี: ธมฺมปทฏฐกถา) เป็นอรรถกถาของธรรมบท หรือประมวลคาถา 423 คาถา ซึ่งปรากฏในขุททกนิกายแห่งพระสุตตันตปิฎก กล่าวกันว่าพระพุทธโฆสะ พระอรรถกถาจารย์ชาวชมพูทวีป ซึ่งเดินทางไปแปลอรรถกถาในสิงหลทวีป (ศรีลังกา) ได้เรียบเรียงไว้จากภาษาสิงหลเป็นภาษาบาลี ปัจจุบันธัมมปทัฏฐกถาใช้เป็นคัมภีร์ในการศึกษาพระปริยัติธรรมในประเทศไทย จึงเป็นคัมภีร์อรรถกถาที่ได้รับความนิยมศึกษามากที่สุดเล่มหนึ่ง
ผู้แต่ง

ตามขนบพุทธศาสนาฝ่ายเถรวาท เป็นที่ยอมรับกันว่าพระพุทธโฆสะได้เรียบเรียงธัมมปทัฏฐกถาเป็นภาษามคธ เมื่อ พ.ศ. 956 ซึ่งในคำนมัสการ ท่านผู้รจนาประกาศว่าท่านได้รับการอาราธนาจากพระเถระนามว่าพระกุมารกัสสปเถระ (เป็นนามพระเถระองค์หนึ่งในสมัยพระพุทธโฆษาจารย์ ไม่ใช่พระกุมารกัสสปะในสมัยพุทธกาล) ให้รจนาคัมภีร์อรรถกถาอธิบายแจกแจงพระธรรมบทขึ้น
อย่างไรก็ตาม ข้อมูลบางแห่งแสดงความกังขาว่าพระพุทธโฆสะเป็นผู้รจนาคัมภีร์นี้จริงหรือไม่ โดยชี้ให้เห็นถึงความแตกต่างระหว่างสำนวนภาษาของธัมมปทัฏฐกถา กับอรรถกถาอื่น ๆ ที่พระพุทธโฆสะรจนา รวมถึงยังมีรายละเอียดบางส่วนที่แตกต่างจากงานอื่น ๆ ของท่าน เช่น นิทานเรื่องนายวาณิชย์โฆสก ที่ปรากฏในอรรถกถามโนรถปูรณีมีความแตกต่างจากที่ปรากฏในธัมมปทัฏฐกถา
กระนั้น ได้มีผู้โต้แย้งในประเด็นนี้เช่นกันว่า ความแตกต่างนั้นเป็นเพราะเนื้อหาของพระไตรปิฎก ที่ท่านอรรถกถาจารย์อธิบายนั้นมีความแตกต่างกันไปตามหมวดหมู่ต่าง ๆ มิใช่เพราะสำนวนภาษาเพียงอย่างเดียว นอกจากนี้ พระพุทธโฆสะยังเป็นผู้ "แปล" อรรถกถาจากมหาอรรถกา มหาปัจจารี และกุรุทะ อรรถกา ของเดิมเสียเป็นส่วนใหญ่ ด้วยเหตุนี้ รายละเอียดที่ปรากฏในอรรถกถาที่ท่านเรียบเรียงขึ้นจึงมีความแตกต่างกันไปบ้าง
ทั้งนี้ นักวิชาการบางส่วนยังตั้งข้อสังเกตว่า พระพุทธโฆสะอาจเน้นแปลธัมมปทัฏฐกถามากกว่าเรียบเรียงขึ้นมาใหม่ทั้งหมด เนื่องจากพบหลักฐานบ่งชี้ว่า มีการรจนาอรรถกถาของธรรมบทมาก่อนหน้าการมาถึงสิงหลทวีปของท่าน นอกจากนี้ ยังมีอรรถกถาฉบับอื่น ๆ ที่อธิบายและแจกแจงรายละเอียดของธัมมปทัฏฐกถาแตกต่างจากฉบับของท่านพระพุทธโฆสะออกไปด้วย อาทิ ฉบับที่ได้รับการแปลเป็นภาษาจีนเมื่อปี ค.ศ. 233 มีความแตกต่างในส่วนของคาถาและเรื่องประกอบพอสมควร นอกจากนี้ ยังปรากฏเรื่องราวจากธัมมปทัฏฐกถา ในคัมภีร์ของนิกายอื่น ๆ เช่น ในคัมภีร์ทิพยาวทาน อันมีต้นธารมาจากนิกายมูลสรวาทสติวาท และยังพบเรื่องราวในทำนองเดียวกันในพระไตรปิฎกภาษาทิเบตด้วย
เนื้อหา

เนื้อหาของธัมมปทัฏฐกถาเป็นการอธิบายเนื้อหาเบื้องหลังพระธรรมบทบทต่าง ๆ รวมถึงแจ้งถึงผลแห่งการประกาศพระธรรมเทศนาอันเกี่ยวเนื่องกับพระธรรมบทบทนั้น ๆ ว่า มีผู้ได้ผลแห่งการแสดงพระธรรมเทศนานั้น เช่น ประกาศถือพระรัตนตรัยเป็นสรณะ ตลอดชีวิต ไปจนถึงได้ดวงตาเห็นธรรม บรรลุโสดาปัตติผล จนถึงอรหัตผล มากน้อยเท่าไร นอกจากนี้ ยังมีการอธิบายตำนาน การอธิบายศัพท์ที่สำคัญ และขยายความศัพท์ในเชิงไวยากรณ์และในเชิงธรรมนิยาม
ทั้งนี้ ท่านผู้รจนาธัมมปทัฏฐกถาได้สรุปไว้ตอนท้ายของอรรถกาเรื่องนี้ว่า "อรรถกถาแห่งพระธรรมบท มีประมาณ 72 ภาณวาร อันข้าพเจ้า ประกาศเรื่อง 299 เรื่อง (ในเรื่องเหล่านี้นับรวมทั้งหมดมี 302 เรื่อง) คือ ในยมกวรรค อันเป็นวรรคแรกของวรรคทั้งปวง 14 เรื่อง, ในอัปปมาทวรรค 9 เรื่อง ในจิตตวรรค 9 เรื่อง, ในปุปผวรรค 12 เรื่อง ในพาลวรรค 15 เรื่อง, ในบัณฑิตวรรค 11 เรื่อง, ในอรหันตวรรค 10 เรื่อง, ในสหัสสวรรค 14 เรื่อง, ใน ปาปวรรค 12 เรื่อง, ในทัณฑวรรค 11 เรื่อง, ในชราวรรค 9 เรื่อง, ในอัตตวรรค 10 เรื่อง, ในโลกวรรค 11 เรื่อง, ในพุทธวรรค 9 เรื่อง, ในสุขวรรค 8 เรื่อง, ในปิยวรรค 9 เรื่อง, ในโกธวรรค 8 เรื่อง, ในมลวรรค 12 เรื่อง ในธัมมัฏฐวรรค 10 เรื่อง, ในมรรควรรค 10 เรื่อง, ในปกิณณกวรรค 9 เรื่อง, ในนิรยวรรค 9 เรื่อง; ในนาควรรค 8 เรื่อง, ในตัณหาวรรค 12 เรื่อง, ในภิกขุวรรค 12 เรื่อง, ในพราหมณวรรค 39 เรื่อง"
การแพร่หลาย

คัมภีร์ธัมมปทัฏฐกถา เป็นที่รู้จักกันในหมู่ผู้ศึกษาหลักสูตรพระปริยัติธรรมในประเทศไทยว่า หนังสือธัมมปทัฏฐกถา ฉบับตีพิมพ์แบบสมัยใหม่มีจำนวน 8 เล่ม แต่เรียกว่า 8 ภาค เป็นหนังสือขนาด 8 หน้ายก แต่ละเล่มหนาอย่างต่ำ 126 หน้า สูงสุดหนา 216 หน้า คณะสงฆ์กำหนดให้เป็นหลักสูตร (แบบเรียน) เรียนและสอบความรู้พระปริยัติธรรมแผนกบาลี ที่ใช้ยุติในปัจจุบันนี้หลาบชั้นด้วยกันดังนี้ ธัมมปทัฏฐกถา ภาค 1-2-3-4 ใช้เป็นหลักสูตร ประโยคบาลีสนามหลวง วิชาแปลมคธเป็นไทยโดยพยัญชนะและโดยอรรถ ชั้นประโยค 1-2 และเปรียญตรีปีที่ 1-2 หมวดบาลีศึกษา นอกจากนั้น ธัมมปทัฏฐกถา ภาค 1 ยังใช้เป็นหลักสูตรประโยคบาลีสนามหลวงวิชาแปลไทยเป็นมคธ ชั้นประโยค ป.ธ. 4 อีกด้วย ส่วนธัมมปทัฏฐกถา ภาค 2-3-4 ใช้เป็นหลักสูตรประโยคบาลีสนามหลวง วิชาแปลไทยเป็นมคธ ชั้นประโยค ป.ธ. 5 ธัมมปทัฏฐกถา ภาค 5-6-7-8 ใช้เป็นหลักสูตรประโยคบาลีสนามหลวง วิชาแปลมคธเป็นไทยโดยพยัญชนะและโดยอรรถ และวิชาสัมพันธ์ไทย ชั้นประโยค ป.ธ. 3 และยังใช้เป็นหลักสูตรประโยคบาลีสนามหลวง วิชาแปลไทยเป็นมคธ ชั้นประโยค ป.ธ. 6 อีกด้วย
บรรณานุกรม

Bimala Charan Law. (1923). The Life and Work of Buddhaghosa. Calcutta : Thacker, Spink & Co.
คณาจารย์มหาวิทยาลัยมหาจุฬาลงกรณราชวิทยาลัย. (2550). วรรณคดีบาลี. กรุงเทพฯ. กองวิชาการ มหาวิทยาลัยมหาจุฬาลงกรณราชวิทยาลัย.
ธีรวัส บำเพ็ญบุญบารมี. ประวัติพระพุทธโฆษาจารย์. ผู้อำนวยการโครงการอนุรักษ์คัมภีร์. มหาวิทยาลัยมหามกุฏราชวิทยาลัย
พระไตรปิฎกมหามกุฏราชวิทยาลัย. ธัมมปทัฏฐกถา อรรถกถาขุททกนิกาย. พระสุตตันตปิฎก ขุททกนิกาย คาถาธรรมบท เล่ม 1 ภาค 2 ตอน 1
กองตำรา มหากุฏราชวิทยาลัย. (2481). พระธัมมปทัฏฐกถาแปล ภาค 8. พระนคร. มหากุฏราชวิทยาลัย.